શાસ્ત્રો કહે છે કે જમીનમાં દટાયેલા ધનના ચરુ ઉપર કોઈ અજ્ઞાત શક્તિ રક્ષા કરી રહી હોય છે, તેથી તે બહાર કાઢવા માટે પૂજા-અર્પણ અને તર્પણ કરવું જરૂરી છે. એવું પણ કહેવાય છે કે વણઝારા કે આદિવાસીઓ પોતાની પાસેનું ધન જમીનમાં દાટ્યા પછી તંત્ર-મંત્ર દ્વારા તેની ફરતે ‘નાગની ચોકી’ અથવા ‘ભૂતની ચોકી’ બનાવે છે. જેથી તેને કોઈ જેમ તેમ લઈ શકતું નથી. ભારતના અતિ સમૃદ્ધ દક્ષિણના પદ્મનાભ મંદિરમાં સચવાયેલા અને હજુ નહીં ખોલાયેલા ગુપ્ત ખજાનાના સાતમા દ્વાર ઉપર નાગનાં ચિહ્ન અંકિત થયેલાં છે! નસીબમાં અકસ્માતે પ્રાપ્ત થતા ધનમાંથી થોડું જરૂરિયાત મંદને દાન-ધર્માદા કરવાથી ધનદોષમાંથી મુક્તિ મળે છે !